Document ID: /roh_data/filtered/fineweb-2-filterrobots_roh.jsonl.gz/61716

Tut en tut sajan 30 milliuns uffants en 15 pajais pertutgads da malsognas e n'hajan betg avunda nutriment. La raschun per la fomaz sajan conflicts, schocs dal clima e consequenzas da la pandemia. Però er auts custs da viver che sajan per part effectuads da la guerra en l'Ucraina.
Er sch'ils uffants survivan, han els donns per la vita. Lur sistem d'immunitad è pli flaivel e la purschida en scola pli flaivla po manar en ina spirala da paupradad. Pertutgà è cunzunt la Corna da l'Africa, l'Etiopia, la Somalia. Però er il Mali e Niger, u il Afghanistan ed il Jemen, ed ulteriurs pajais.
In plan da tschintg puncts duai ussa gidar mammas ed uffants. L'ONU appellescha als pajais dal mund da sustegnair quel plan.